open-index/open-wikipedia-markdown huggingface dataset:
Մարդը ափի մեջ

**Մարդը ափի մեջ**, Պարույր Սևակի ուշագրավ ժողովածուներից մեկը։ Գրվել է 1963 թվականին։

Ժողովածուում բանաստեղծը բացում է իր հոգու փակագծերը։ Ժողովածուն ունի ներքին քնարական նյութ, որի առանցքը ժամանակակից անհատի ոգու ճշմարտության բացահայտման պատմությունն է։ Մարդը դառնում է բոլորի ափի մեջ դրված Մարդ, որ տեսանելի, ճանաչելի, անգամ խոցելի է բոլորի կողմից։ Մարդու արժեքի բարձրացումը, նրա գովքը հեղինակի գերագույն նպատակն է։

Ժողովածուում կատարվում է անհատի էթիկական կառուցվածքի վերլուծություններ։

## Պատմություն
Ժողովածուն իր ուրույն արժեքն ունի Սևակի գեղագիտական համակարգում։ 

Մտահաղացումը տասնամյակի պատմություն ուներ, բանաստեղծական նմուշները տպագրվել էին «Նորից քեզ հետ» գրքում։ Հետագայում, լրացնում է այն, տալով թեմատիկ ավարտվածություն և գեղարվեստական ամբողջականություն։

Մարդուն առնելով «ափի մեջ» Սևակը թափանցում է նրա հոգու խորքը, շահախնդրությունները դուրս է բերում «ես»-ի սահմանափակ հետաքրքրություններից, պոետականացնում ճիշտ ապրելու բարոյականը։ Մարդը իր հոգու բոլոր շարժումներով ու բնավորության դրսևորումներով կանգնում է բանաստեղծի քննախույզ հայացքի առաջ, և նա տեսնում է ամեն բան, մերժում ստորն ու արգահատելին, վեհացնում ազնիվն ու գեղեցիկը։

## Սյուժե
Ժողովածուում սկիզբն ու վերջը կողք կողքի են, շարքերը հաջորդում եմ միմյանց, որոնցից յուրաքանչյուրը բացում է կյանքի մի նոր անկյուն, լուծում գեղագիտական մի նոր սկզբունք։ Սկզբի ու վերջի հստակ գիտակցությամբ է, որ բանաստեղծը բացում է իր հոգու փակագծերը։ Իսկ դրա համար անհրաժեշտ է ապրել, այնպե՛ս.

*Որ սուրբ հողդ երբեք չզգա քո ավելորդ ծանրությունը,*

*Որ դու ինքդ էլ երբեք չզգաս քո սեփական մանրությունը:*

«Խոստանում եմ» բանաստեղծության մեջ ինքնաբացահայտման ներքին հոգևոր շարժումը հասնում է գագաթնակետին. հալածանքներից ու փշե պսակից չվախենալով՝ քնարական հերոսը համարձակորեն հրապարակում է իր հավատամքը։

«Հպարտանում եմ» բանաստեղծության մեջ առանց անհարկի զիջումների գնում է ինքնահաստատման, հպարտ զգում յուրաքանչյուր արարքի համար, որովհետև այդ արարքները նա դրել է հրապարակային քննության և հիմա տոնում է իր բարոյական հաղթանակը, որը նաև ապրելու սկզբունքների հաստատումն է. *«Ես հպարտ եմ չհասկացվող և չզգացվող իմ ինքնությամբ»*։

## Արձագանք
Սոս Սարգսյանի անվան համազգային թատրոնում բեմադրվել է «Մարդը ափի մեջ» պոեզիան, նվիրված՝ Սևակի 100-ամյակին։

## Ծանոթագրություններ

Կատեգորիա:Պարույր Սևակ
Նիկոլայ Կաշինցև

**Նիկոլայ Նիկոլաևիչ Կաշինցև** (,), ռուս ֆուտբոլիստ, հարձակվող, կիսապաշտպան և պաշտպան, մարզիչ։

Ֆուտբոլիստ Եվգենի Կաշինցևի կրտսեր եղբայրը։

## Կարիերա
Բառնաուլի «Դինամոյի» սան է, որի կազմում խաղացել է 1991-1995 թվականներին։ 1996 թվականին տեղափոխվել է Նիժնի Նովգորոդի «Լոկոմոտիվ», որն այդ ժամանակ խաղում էր բարձրագույն խմբում։ Մարտի 2-ին «Բալթիկայի» դեմ խաղում նորամուտն է նշել Ռուսաստանի առաջնությունում։ 1997 թվականի մայիսի 3-ին «Ալանիայի» դեմ խաղում խփել է առաջին գոլը Բարձրագույն խմբում։ Ընդհանուր առմամբ Ռուսաստանի առաջնությունում մասնակցել է 66 հանդիպման, խփել 2 գնդակ։  2000 թվականին «Լոկոմոտիվից» առաջին հեռանալուց հետո կարիերան անկում է ապրել․ Սոչիի «Ժեմչուժինա», վերադարձ «Լոկոմոտիվ», 2002 թվականի մրցաշրջանի մեկնարկից առաջ վնասվածք է ստացել, վերականգնումից հետո կրկին վնասվածք է ստացել և բաց թողել հաջորդ մրցաշրջանը), երկրորդ վերադարձը «Լոկոմոտիվ», բայց այժմ երկրորդ դիվիզիոն, «Պավլովո» սիրողական ակումբ «Տորպեդո», երրորդ վերադարձը «Լոկոմոտիվ»։ Կարիերան ավարտել է ուզբեկական «Բուխարա» ակումբում, որտեղ երրորդ տարում մարզել է պահեստայիններին և օգնել գլխավոր թիմի մարզչին։

Ուզբեկստանից հետո եկել է Նիժնի Նովգորոդ, որպես մանկական մարզիչ աշխատել չի հաջողվել։ Աշխատել է անչափահասների վերականգնողական կենտրոնում, ուր նրան հրավիրել է «Լոկոմոտիվ» թիմի նախկին ղեկավար և ֆիզկուլտուրայի ուսուցիչ Իգոր Բաչուրկոն։ 2015 թվականին դարձել է վերածնված «Ուրան» ֆուտբոլային ակումբի գլխավոր մարզիչը։ 2017 թվականից «Ուրանի» մարզիչ։ 2018 թվականից՝ «Ուրանի» գլխավոր մարզիչ։ 2019 թվականին՝ «Ուրան» պատանեկան թիմի մարզիչ։ 2021թվականի՝ «Ուրան Սալյուտ» թիմի գլխավոր մարզիչ (մարզային առաջնության առաջին խումբ)։

2021 թվականի նոյեմբերին դարձել է գլխավոր մարզչի պաշտոնակատար։

## Ծանոթագրություններ

## Արտաքին հղումներ
* Профиль на сайте nnfootball.nagradion.ru

 
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Կատեգորիա:Ռուս ֆուտբոլային մարզիչներ
Հեմփշիր

**Հեմփշիր** (. արտասանություն՝ [ˈhæmpʃɪər] կամ [ˈhæmpʃər]. ), արարողակարգային, ոչ մետրոպոլային և պատմական կոմսություն Մեծ Բրիտանիայում՝ Անգլիայի հարավում: Համարվում է թագավորական նավատորմի, բրիտանական բանակի և թագավորական օդուժի ծննդավայրը։ Մտնում է Հարավարևելյան Անգլիա տարածաշրջանի կազմի մեջ: Սահմանակից է Դորսեթ, Ուիլթշիր, Բերքշիր, Սուրեյ և Արևմտյան Սասեքս կոմսություններին: Զբաղեցնում է 3 769 քառակուսի կիլոմետր տարածք: Առավելագույն ձգվածությունը արևելքից արևմուտք 86 կիլոմետր է, հյուսիսից հարավ՝ 76 կիլոմետր: Հեմփշիրը պատմական փաստաթղթերում և գրականության մեջ հաճախ հիշատակվում է *Սաութհեմփտոնշիր*, *Հեմփտոնշիր* և *Սաութհեմփտոնի կոմսություն*  անվանումներով։ Վարչական կենտրոնը Ուինչեսթերն է, խոշորագույն բնակավայրը՝ Սաութհեմփտոնը, որը հայտնի է իր շատ կարևոր նավահանգստով: Նավահանգստային մյուս կարևոր քաղաքներն են Պորտսմութը, Գոսպորտը, որոնք նույնպես ընկած են Լա Մանշի ափին:

2022 թվականի տվյալներով կոմսության բնակչության թվաքանակը, առանց վարչականորեն նրա կազմից դուրս գտնվող, ինքնավար Սաութհեմփտոն և Պորտսմութ քաղաքների, եղել է 1.877.917. այդ ցուցանիշով Հեմփշիրը հինգերորդ տեղն է զբաղեցնում Անգլիայի կոմսությունների ցանկում:

Հեմփշիրը հանրաճանաչ հանգստի գոտի է՝ ծովափնյա մի շարք հանգստավայրերով, Բյուլի գյուղում գտնվող շարժիչների թանգարանով, Նյու Ֆորեսթի և Սաութ Դաունսի ազգային պարկերով, որ ընդգրկում են կոմսության ընդհանուր տարածքի մոտավորապես 45%-ը: Հեմփշիրն ունի ծովային երկար ու հարուստ պատմություն. Անգլիայի երկու խոշորագույն նավահանգիստները՝ Սաութհեմփթոնը և Պորտսմութը, գտնվում են նրա կազմում: Կոմսությունը  հայտնի է նաև որպես գրողներ Ջեյն Օսթինի ու Չարլզ Դիքենսի, ճարտարագետ Իզամբարդ Քինգդոմ Բրունելի, նշանավոր բուժքույր Ֆլորենս Նայթինգեյլի բնօրրան: Երկար տարիներ Հեմփշիրում է ապրել Վաթեռլոոյի բեկումնային ճակատամարտում Նապոլեոն Բոնապարտի բանակին պարտության մատնած զորքի հրամանատարը՝  Վելինգտոնի առաջին դուքս Արթուր Ուելսլին:

Հեմփշիրն իր նավահանգիստների շնորհիվ վճռորոշ ռազմական դեր է խաղացել 20-րդ դարի խոշոր կոնֆլիկտներում, ներառյալ Առաջին  և Երկրորդ համաշխարհային պատերազմները:

## Պատկերասրահ

Portsmouth Harbour (4590974671).jpg|Պորտսմութի նավահանգիստը
Winchester Cathedral, Hampshire - 14472769612.jpg|Ուինչեսթերի տաճարը
Azamara Quest.jpg|Սաութհեմփտոնի նավանորոգարանը
Front window of Hampshire Chronicle newspaper, England, 1999.jpg|*Հեմփշիր քրոնիքլ* թերթի խմբագրատունը Ուինչեսթերում
Milestones Museum.jpg|Մայլսթոունս թանգարանում
Fratton Park, Sep 2006.jpg|Fratton Park մարզադաշտը Պորտսմութում


## Ծանոթագրություններ

## Գրականություն
* .
*
*Bullen, Michael *et al.* *The Buildings of England: Hampshire (Winchester and the North)*. Yale, 2010. 
*Draper, Jo. 1990. *Hampshire*. Wimborne: Dovecote Press. 
**Pigot & Co's Atlas of the Counties of England*, 1840. London: J Pigot & Co.

## Արտաքին հղումներ
*Hampshire County Council website 
*Images of Hampshire at the English Heritage Archive
*Further historical information and sources on GENUKI
* Графство на Би-Би-Си
* Статья о Хэмпшире на портале «Аделанта-инфо»
* 
* Перепись населения Англии и Уэльса 2011 года.

Կատեգորիա:10-րդ դարում հիմնադրված պետություններ և տարածքներ
Կատեգորիա:Անգլիայի կոմսություններ
Կատեգորիա:Ոչ մետրոպոլային կոմսություններ
Նախիջևանի ճակատամարտ (1919)

**Նախիջևանի ճակատամարտը** հակամարտություն էր, Արաքսի պատերազմի ժամանակ, որը տեղի ունեցավ Նախիջևանում, Հայաստանի Առաջին Հանրապետության և Արաքսի Հանրապետության զորքերի միջև։ Ճակատամարտը վճռորոշ գործոնն էր Արաքսի Հանրապետության կապիտուլյացիայի և Հայաստանին անեքսիայի համար։

## Հայաստանի հարձակում
Նախիջևանի վրա հայաստանի հարձակումը սկսվեց հունիսի սկզբին, երբ հայերը առաջխաղացվեցին հարավ-արևմտյան Քանգարլիից իրենց բարձր բարոյականացված և պրոֆեսիոնալ պատրաստված ուժերով՝ բաղկացած 18000 հայ հետևակայիններից՝ Դրաստամատ Կանայանի և Անդրանիկ Օզանյանի հրամանատարությամբ: Հայերը արագորեն արշավեցին Նախիջևանի շրջանի հարավով՝ քաղաք հասնելու համար՝ հետևելով տարածաշրջանի երկաթգծին և ջախջախելով Արաքսյան բանակի բազմաթիվ փոքր ստորաբաժանումներ, որոնք սովորաբար կազմում էին հազարավոր բանակներ, բաղկացած ադրբեջանցիներից: Հայկական բանակը Նախիջևան կհասներ հունիսի կեսերին՝ գրոհելով այն լավ կազմակերպված հարվածներով և հարվածներով, նախքան 18000 հայ հետևակայիններով ուղիղ երթը դեպի քաղաք սկսելը: Ավելի փոքրաթիվ ադրբեջանական բանակը ոչ մի շանս չուներ շատ ավելի մեծ ու ավելի լավ պատրաստված հայկական բանակի դեմ, և մարտից հետո ադրբեջանցիները ստիպված եղան հանձնվել, քանի որ պատերազմից հետո քաղաքը փաստացիորեն հայերը կազատագրեին:

## Հետևանքներ
Ճակատամարտից հետո Դրաստամատ Կանայանը քաղաքում հանդիպեց Կալբ Ալի խան Նախիջևանսկու հետ, որտեղ նրանք կբանակցեին Արաքսյան Հանրապետության կապիտուլյացիայի պայմանները։ Բանակցությունները կհանգեցնեին Արաքսյան Հանրապետությանը պատկանող բոլոր տարածքների անմիջական բռնակցմանը, այդ տարածքներն ամբողջությամբ Նախիջևանի շրջանն էին, սա նաև կնշանակեր մահհմեդական ապստամբությունների ճնշումը  Հայաստանում:

## Ծանոթագրություններ

Կատեգորիա:Pages with unreviewed translations
Կատեգորիա:Չվավերացված պնդումներով հոդվածներ
Ինչպես Ջիրթդանը փրկեց երեխաներին սարսափելի դևից

[thumb|[2010 թվականի թողարկված ադրբեջանական նամականիշ՝ նվիրված հեքիաթին]]
**«Ինչպես Ջիրթդանը փրկեց երեխաներին սարսափելի դևից»**  ()` ադրբեջանական ժողովրդական հեքիաթ խելացի պատանու մասին՝ Ջիրթդան անունով (այսպես են նրան կոչել իր փոքր հասակի պատճառով, քանի որ ադրբեջաներեն «ջիրթդան» նշանակում է փոքրիկ), որը կարողացավ փրկել երեխաներին՝ խաբելով Դև-մարդակերին։ Հեքիաթը պատկանում է կախարդական հեքիաթների կատեգորիային՝ հորինված առասպելական հերոսներով։

## Գլխավոր հերոս
Ջիրթդանը ադրբեջանական հեքիաթների ամենահայտնի դրական հերոսներից մեկն է։ Նրան բնորոշ է ազգային յուրահատկությունը, խիզախությունն ու խորամանկությունը։ Նա կարող է լինել և՛ ծույլ, ստիպելով գյուղի տղաներին, ովքեր անտառ են գնում վառելափայտի համար, իրեն իրենց մեջքին տանել, և՛ իսկական հերոս՝ երբ անտառում հանդիպում է Դև-հսկային։ Վտանգի առջև կանգնելով՝ Ջիրթդանը դառնում է քաջ ու համարձակ՝ դրսևորելով ամենաշատ խիզախությունը մյուս երեխաների շրջանում։

## Սյուժե
Փոքրիկ Ջիրթդանը հարևանների երեխաների հետ գնում է անտառ վառելափայտ հավաքելու։ Վերադարձի ճանապարհին նրանք մոլորվում են մթության մեջ և, հետևելով լույսին, հանդիպում են մի տնակ, որտեղ ապրում է Դևը։ Հրեշը երեխաներին ներս է հրավիրում՝ նպատակ ունենալով գիշերը նրանց ուտել։ Սակայն Ջիրթդանը, իր խորամանկությունը օգտագործելով, փրկում է երեխաներին, և նրանք ապահով վերադառնում են տուն։

## Թատերական բեմադրություններ
Այս հեքիաթի հիման վրա 1967-1968 թվականների թատերաշրջանում Բաքվի Աբդուլա Շահիգի անվան պետական տիկնիկային թատրոնում բեմադրվեց համանուն ներկայացումը։ Դրա հիմքում ընկած էին ադրբեջանցի գրող և դրամատուրգ Միրմեհդի Սեյիդզադեի սցենարը և սյուժեի գրական մշակումը։ 1977 թվականին թատրոնը ներկայացրեց նոր բեմադրություն (սցենարի հեղինակ՝ Մ. Աթաշ)։ 1980 և 1981 թվականներին մեկը մյուսի հետևից բեմադրվեցին երկու ներկայացում՝ Տ. Աղաևի սցենարներով՝ «Ջիրթդան» և «Ջիրթդանի նոր արկածները»: 2003 թվականին թատրոնը վերականգնեց սկզբնական բեմադրությունը՝ ըստ Մ. Սեյիդզադեի սցենարի։

## Էկրանիզացիաներ
Առաջին ադրբեջանական մուլտֆիլմը նկարահանվել է այս հեքիաթի հիման վրա և կոչվում է «Ջիրթդան»։

1981 և 1983 թվականներին «Ադրբեջանֆիլմ» կինոստուդիայում թողարկվեց երկու մասից բաղկացած «Ջիրթդան-հսկայի մասին» մուլտֆիլմը (ռեժիսոր՝ Բորիս Ալիև)։ Գլխավոր հերոսի դերը հնչյունավորել է դերասանուհի Կլարա Ռումյանովան։

## Հղումներ
* Азербайджанская сказка: «Как Джиртдан увел детей от страшного дива»
* «Ադրբեջանական հեքիաթներ». «Ազերնաշր» հրատարակչություն, Բաքու, 1977 թվական։
* «Ադրբեջանական հեքիաթներ, առասպելներ, լեգենդներ». Ադրբեջանի գրականության գրադարան 20 հատորով: Ադրբեջանի պետական հրատարակչություն, Բաքու, 1988 թվական։

## Ծանոթագրություններ
Մեծ առնանդամի էներգիա (սլենգ)

**Մեծ առնանդամի էներգիա** (), համացանցային սլենգ, որը հաճախ հապավվում է որպես BDE, ժարգոնային արտահայտություն: Այն ծագել է 2018 թվականին, նշանակում է հեշտ և տեսանելի ինքնավստահություն:

## Իմաստ
*Մեծ առնանդամի [[էներգիա]]* արտահայտությունը նշանակում է հեշտ վստահություն կամ վստահության և նպատակի զգացում: Ընդհանրապես, մեծ առնանդամի էներգիա ունենալը կապ չունի այն բանի հետ, թե ինչ-որ մեկը իրականում ունի մեծ առնանդամ կամ ընդհանրապես ունի առնանդամ։ Տերմինը մեկ գենդերի մասին չէ և կարող է կիրառվել կանանց նկատմամբ։

## Պատմություն
Կան հակասական տեղեկություններ այն մասին, թե ինչպես է առաջացել տերմինը, թեև երկուսն էլ ընդունում են այն փաստը, որ այն ծագել է 2018 թվականին:

Տերմինը սկզբում մտել է հանրաճանաչ մշակույթ, երբ 2018 թվականին օգտագործվել է թվիթթերում Փիթ Դևիդսոնին նկարագրելու համար, այնուհետև Արիանա Գրանդեի հետ հարաբերություններում: Պատասխանելով Գրանդեին, թվիթթերի օգտատերերից մեկը թվիթերում գրել է, որ «Փիթ Դևիդսոնը 6'3 դյույմ է (1․91 մ), աչքերի մուգ պարկերով, տածում է մեծ առնանդամի էներգիա, չար տեսք ունի, բայց, ըստ երևույթին, հրեշտակ է և հրապարակավ սիրում է իր ընկերուհուն։» (), արտահայտությունը անմիջապես ընդունվել է համայնքի կողմից։

Դևիդսոնին վերաբերող տերմինի հանրահռչակումից հետո թվիթթերի մեկ այլ օգտատեր վերագրել է իրեն այդ արտահայտությունը հորինելու համար, որը մատնանշում է մեկնաբանությունը, որը նրանք արել են երկու շաբաթ առաջ՝ սգալով Էնթոնի Բուրդենի մահը։

### Փոքր առնանդամի էներգիա
2022 թվականի դեկտեմբերին Էնդրյու Թեյթը դիմել է բնապահպան Գրետա Թունբերգին թվիթով, որտեղ գովաբանել է նրա ածխածնի արտանետվող ավտոմեքենաները և խնդրել նրա էլ. հասցեն, Թունբերգը պատասխանել է կեղծ, ծաղրական էլեկտրոնային հասցեով՝ «smalldickenergy@getalife.com»: Այս թվիթները զգալի ուշադրության են արժանացել թվիթթերում, երբ Թունբերգի պատասխանը արագորեն դարձել է երբևէ ամենաշատ լայք հավաքած թվիթներից մեկը։

## Ծանոթագրություններ

Կատեգորիա:Համացանցային ժարգոն
Կատեգորիա:Սեքսուալ սլենգ
Կատեգորիա:Սլենգ
Ռալֆ Սթայնման

**Ռալֆ Մարվին Սթայնման** () կանադացի բժիշկ և բժշկական հետազոտող էր Ռոքֆելլերի համալսարանում, ով 1973 թվականին հայտնաբերել և անվանել է դենդրիտային բջիջները։ Սթայնմանը 2011 թվականի ֆիզիոլոգիայի կամ բժշկության ոլորտում Նոբելյան մրցանակի դափնեկիրներից էր։

## Վաղ տարիք և կրթություն
Ռալֆ Սթայնմանը ծնվել է, Մոնրեալում, աշքենազի հրեական ընտանիքում, Իրվինգ Սթայնմանի, ով զբաղվում էր գինեգործությամբ, և Նեթի Սթայնմանի չորս երեխաներից մեկը։ Շուտով ընտանիքը տեղափոխվեց Շերբրուկ, որտեղ հայրը «Mozart's» հագուստի փոքրիկ խանութ բացեց։ Շերբրուկի միջնակարգ դպրոցն ավարտելուց հետո Սթայնմանը վերադարձավ Մոնրեալ, որտեղ նա մնաց իր մորական տատիկի ու պապիկի՝ Նաթան և Եվա Թաքեֆմանների մոտ։ Նա գիտության բակալավրի կոչում է ստացել ՄակԳիլ համալսարանից, իսկ և մագիստրոսի կոչումը՝ Հարվարդի բժշկական դպրոցից։ Նա պրակտիկան և օրդինատուրան անց է կացրել Մասաչուսեթսի գլխավոր հիվանդանոցում։

## Մրցանակներ
2011 թվականի հոկտեմբերի 3-ին Ֆիզիոլոգիայի կամ բժշկության Նոբելյան կոմիտեն հայտարարեց, որ «դենդրիտիկ բջիջի և հարմարվողական իմունիտետում նրա դերի հայտնաբերման համար» Սթայնմանը ստացել է ֆիզիոլոգիայի կամ բժշկության Նոբելյան մրցանակի կեսը։ Մյուս կեսը համատեղ բաժին է հասել Բրյուս Բոյթլերին և Ժյուլ Հոֆմանին «բնածին իմունիտետի ակտիվացման վերաբերյալ նրանց հայտնագործությունների համար»։ Սակայն հանձնաժողովը տեղյակ չէր, որ երեք օր առաջ՝ սեպտեմբերի 30-ին ենթաստամոքսային գեղձի քաղցկեղից նա մահացել էր։ Սա բարդություն առաջացրեց, քանի որ Նոբելյան հիմնադրամի կանոնադրությունը նախատեսում է, որ մրցանակը հետմահու չշնորհվի։ Քննարկումներից հետո հանձնաժողովը որոշեց, որ քանի որ մրցանակի շնորհման որոշումը «կայացվել է բարեխղճորեն», այն կմնա անփոփոխ, և մրցանակը կշնորհվի։

Սթայնմանի դուստրը պատմել է, որ նախորդ շաբաթ նա կատակել է ընտանիքի հետ՝ ողջ մնալու մասին մինչև մրցանակի հրապարակումը։ Սթայնմանը ասել է. «Ես գիտեմ, որ պետք է դիմանալ դրա համար։ Մրցանակը չեն տալիս, եթե դու մահացել ես։ Ես պետք է դիմանամ դրա համար։

2016 թվականին Քվեբեկի Շերբրուկ քաղաքը, որտեղ Սթայնմանը ապրել է իր մանկության տարիներին, նոր փողոց անվանեց Ռալֆ Սթայնման՝ ի պատիվ միակ երբևէ Նոբելյան մրցանակ ստացած Շերբրուկի բնիկի։

## Ծանոթագրություններ
Ռայան Շերկի

**Մաթիս Ռայան Շերկի** (, ), ֆրանսիացի ֆուտբոլիստ, հարձակվողական ոճի կիսապաշտպան և «Օլիմպիկ Լիոն» ակումբի հարձակվող:

## Ակումբային կարիերա
«Օլիմպիկ Լիոն» ֆուտբոլային ակադեմիայի սան է, ակումբում հանդես է գալիս 2010 թվականից: 2018 թվականի սեպտեմբերի 9-ին Շերկին դարձել է ՈւԵՖԱ-ի պատանեկան լիգայի պատմության ամենաերիտասարդ գոլի հեղինակը՝ գոլ խփելով «Մանչեսթեր Սիթիի» մինչև 19 տարեկանների թիմի դարպասը. այդ ժամանակ նա եղել է 15 տարեկան էր և 33 օրական։  2019 թվականի ամռանը, ըստ մամուլի տեղեկությունների, 15-ամյա ֆուտբոլիստի նկատմամբ հետաքրքրություն են ցուցաբերել այնպիսի ակումբներ, ինչպիսիք են «Ռեալ Մադրիդը», «Յուվենտուսը», «Բարսելոնան», «Բավարիան», «Մանչեսթեր Յունայթեդը» և «Այաքսը», սակայն 2019 թվականի հուլիսի 7-ին Շերկին կնքել է իր առաջին պրոֆեսիոնալ պայմանագիրը «Լիոնի» հետ, որը նախատեսված է մինչև 2022 թվականը։ 

2019 թվականի հոկտեմբերի 19-ին Շերկին նշել է իր նորամուտը «Լիոնի» հիմնական կազմում «Դիժոնի» դեմ ֆրանսիական Լիգա 1-ի խաղում՝ փոխարինելով Մաքսվել Կորնեին։  2021 թվականի մայիսի 2-ին Ֆրանսիայի առաջնությունում խփել է իր առաջին գոլը «Մոնակոյի» դեմ խաղում։

## Կարիերան հավաքականում
Հանդես է եկել Ֆրանսիայի մինչև 16, մինչև 19 և մինչև 21 տարեկանների հավաքականներում։  Ֆրանսիայի օլիմպիական հավաքականի կազմում դարձել Է Փարիզի խաղերի արծաթե մեդալակիր։

## Անձնական կյանք
Ծնվել է Լիոնի շրջանի Պյուզինյան քաղաքում, Ալժիրից գաղթածների ընտանիքում։  Նրա հայրը իտալական ծագմամբ ֆրանսիացի է, ունի չորս եղբայր։

## Ծանոթագրություններ

## Արտաքին հղումներ
* Ֆուտբոլիստի էջը «Օլիմպիկ Լիոն» ակումբի պաշտոնական կայքում
 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Էնզո Միյո

**Էնզո Կամիլ Ալեն Միյո** (, ), ֆրանսիացի ֆուտբոլիստ, գերմանական «Շտուտգարտ» ակումբի կիսապաշտպան:

## Ակումբային կարիերա
Ծնունդով Լյուսեից, Էր և Լուար, Միյոն հանդես է եկել «Էտուալ դե Բրու», «Շարտր» և «Դրուե» ակումբների երիտասարդական թիմերում։  2017 թվականի հուլիսին միացել է «Մոնակոյի» ֆուտբոլային ակադեմիային։  2019 թվականի հուլիսին կնքել է իր առաջին պրոֆեսիոնալ պայմանագիրը ակումբի հետ։  2020 թվականի հոկտեմբերի 4-ին նշել Է իր նորամուտը «Մոնակոյի» հիմնական կազմում ֆրանսիական Լիգա 1-ի «Բրեստի» դեմ խաղում՝ փոխարինելով Սեսկ Ֆաբրեգասին։ 

2021 թվականի օգոստոսի 14-ին տեղափոխվել է գերմանական «Շտուտգարտ» ակումբ՝ կնքելով պայմանագիր մինչև 2025 թվականը։

## Կարիերա հավաքականում
Հանդես է եկել Ֆրանսիայի մինչև 16, մինչև 17 և մինչև 18 տարեկանների հավաքականներում։  2019 թվականին Ֆրանսիայի մինչև 17 տարեկանների հավաքականի կազմում խաղացել է Իռլանդիայում կայացած Եվրոպայի պատանեկան առաջնությունում և Բրազիլիայում կայացած աշխարհի պատանեկան առաջնությունում։  Ֆրանսիայի օլիմպիական հավաքականի կազմում դարձել Է Փարիզի Օլիմպիական խաղերի արծաթե մեդալակիր։

## Ծանոթագրություններ

## Արտաքին հղումներ
* Ֆուտբոլիստի էջը «Մոնակոյի» պաշտոնական կայքում

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Մոնակոյի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Բրադլի Լոկո

**Բրադլի Լոկո Բանզուզի** (, ), ֆրանսիացի ֆուտբոլիստ, «Բրեստ» ակումբի և Ֆրանսիայի երիտասարդական հավաքականի պաշտպան։

## Ակումբային կարիերա
Բրադլի Լոկոն ծնվել է Փարիզի արվարձանում՝ Իվրի սյուր Սեն քաղաքում և 2019 թվականին միացել է «Լորյան» ակումբի երիտասարդական թիմին։ Մեկ տարի անց ֆուտբոլիստը ստորագրել է իր առաջին պրոֆեսիոնալ պայմանագիրը Լիգա 1-ի «Ռեյմս» ակումբի հետ և անցկացրել է իր առաջին մրցաշրջանը՝ հանդես գալով երկրորդ ակումբային թիմում 2-րդ ազգային առաջնությունում:

Պրոֆեսիոնալ մակարդակում իր առաջին հանդիպումը Լոկոն անցկացրել է 2021 թվականի օգոստոսի 15-ին, երբ մեկնարկային կազմում խաղադաշտ է դուրս եկել  «Մոնպելիեի» դեմ տնային խաղում։  Դրանից հետո երիտասարդ պաշտպանը գնահատվել է որպես թիմի հեռանկարային խաղացող։

2022/23 մրցաշրջանի երկրորդ կեսը Լոկոն վարձավճարով անցկացրել է «Բրեստ» ակումբում։ Վարձակալության ավարտից հետո՝ 2023 թվականի ամռանը, ակումբի ղեկավարությունը հայտարարել է Բրադլի Լոկոյի հետ չորս տարվա լիարժեք պայմանագիր կնքելու մասին։

## Կարիերան հավաքականում
2023 թվականին Բրադլի Լոկոն հրավիրվել Է Ֆրանսիայի երիտասարդական հավաքական՝ 2025 թվականի Եվրո երիտասարդական մրցաշարի ընտրության խաղերի համար, սակայն այդ ժամանակ նա խաղադաշտ դուրս չի եկել։  Ֆրանսիայի օլիմպիական հավաքականի կազմում դարձել Է Փարիզի Օլիմպիական խաղերի արծաթե մեդալակիր։

## Ծանոթագրություններ

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բրեստի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Արտյոմ Դոլգոպյատ

**Արտյոմ Օլեգովիչ Դոլգոպյատ** (, ), ուկրաինական ծագմամբ իսրայելցի մարմնամարզիկ, 2020 թվականի օլիմպիական չեմպիոն, 2023 թվականի աշխարհի չեմպիոն և Եվրոպայի կրկնակի չեմպիոն ազատ վարժություններում, Իսրայելի կազմում օլիմպիական քառակի չեմպիոն։

## Կենսագրություն
Արտյոմ Դոլգոպյատը ծնվել է 1997 թվականի հունիսի 16-ին Դնպրում։ Նրա հայրը երկաթուղում աշխատել է որպես էլեկտրատեխնիկ (մանուկ հասակում զբաղվել է նաև մարմնամարզությամբ), իսկ մայրը վաճառողուհի է եղել։ Արտյոմը մարմնամարզության իր պարապմունքները սկսել է 6 տարեկանից։ 2009 թվականից նրա ընտանիքը տեղափոխվել է Իսրայել, որտեղ մարմնավաճառը շարունակում է մարզվել Ադար-Յովսեփի դահլիճում։ Արտյոմը Իսրայելի պաշտպանության բանակի կրտսեր սերժանտ է։ Նա աշխարհի այն սակավաթիվ մարմնամարզիկներից է, որը ազատ ոճի վարժություններում կատարում է բարդության ամենաբարձր կատեգորիայի տարրը՝ եռակի հետընթաց.

Ելույթ է ունեցել, պատանեկան Օլիմպիական խաղերում, բայց չի չկարողացել դառնալ մրցույթի մրցանակակիր. նա հենացատկում գրավել է հինգերորդ տեղը, ազատ վարժություններում՝ յոթերորդը և բազմամարտում՝ տասնմեկերորդը։ Խաղերից հետո իսրայելցի մարմնամարզիկը երկար ժամանակ ապաքինվել է Լ

Չնայած վնասվածքներին՝ Արտյոմ Դոլգոպյատը կարողացել է իրեն դրսևորել խոշոր միջազգային մրցումներում։ Նա Եվրոպայի առաջնությունում ազատ ոճի վարժությունում բրոնզի համար պայքարում պարտվել է իր հայրենակից Ալեքսանդր Շատիլովին։ 2017 թվականի գեղարվեստական մարմնամարզության աշխարհի առաջնությունում նա մրցել է աջ ոտքի վնասվածքով, բայց համառ պայքարում կարողացել է նվաճել Իսրայելի պատմության մեջ առաջին արծաթե մեդալը աշխարհի առաջնության գեղարվեստական մարմնամարզությունում։

Հաջորդ տարի իսրայելացի մարզիկը Եվրոպայի առաջնությունում ազատ վարժություններում արծաթե մեդալ է նվաճել։

## Լավագույն արդյունքներ
### Աշխարհի առաջնություն
*  15px  Արծաթ - 2017 թվականի աշխարհի առաջնություն (Մոնրեալ, Կանադա) (ազատ ոճ)
* 15px Արծաթ - 2019 թվականի աշխարհի առաջնություն (Շտուտգարտ, Գերմանիա) (ազատ ոճ)
* 15px Ոսկի - 2023 թվականի աշխարհի առաջնություն (Անտվերպեն, Բելգիա) (ազատ ոճ)

### Եվրոպայի առաջնություն
*15px Ոսկի - Եվրոպայի առաջնություն 2020 (Մերսին, Թուրքիա) (ազատ ոճ)
*15px Ոսկի - Եվրոպայի առաջնություն 2022 (Մյունխեն, Գերմանիա) (ազատ ոճ)
*15px Արծաթ - Եվրոպայի առաջնություն 2018 (Գլազգո, Մեծ Բրիտանիա) (ազատ ոճ)
*15px Արծաթ - Եվրոպայի առաջնություն 2019 (Շչեցին, Լեհաստան) (ազատ ոճ)
*15px Արծաթ - Եվրոպայի առաջնություն 2023 (Անթալիա, Թուրքիա) (ազատ ոճ)
*15px Բրոնզ - Եվրոպայի առաջնություն 2020 (Մերսին, Թուրքիա) (հենացատկ)

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Թել Ավիվի համալսարանի շրջանավարտներ
Կատեգորիա:Իսրայելցի մարզիկենր
Կատեգորիա:Ուկրաինայից Իսրայել արտագաղթածներ
Կատեգորիա:Սպորտային մարմնամարզության աշխարհի չեմպիոններ
Էլիես Բեն Սեգիր

**Էլես Բեն Սեգիր** (, ), ֆրանսիացի և մարոկկացի ֆուտբոլիստ, «Մոնակո» ակումբի և Մարոկկոյի հավաքականի հարձակվող կիսապաշտպան:

## Ակումբային կարիերա
Ծնունդով Սեն Տրոպեից՝ Էլեսը հանդես է եկել «Կոգոլենուա» և «Ֆրեժուս Սեն Ռաֆայել» երիտասարդական թիմերում, իսկ 2020 թվականի հուլիսին միացել է «Մոնակո» ակումբի ֆուտբոլային ակադեմիային, 2022 թվականի հուլիսին կնքել է իր առաջին պրոֆեսիոնալ պայմանագիրը «Մոնակոյի» հետ։ 2022 թվականի նոյեմբերի 3-ին նշել Է իր նորամուտը «Մոնակոյի» հիմնական կազմում ՈՒԵՖԱ-ի Եվրոպա լիգայի խմբային փուլի «Ցրվենա Զվեզդայի» դեմ խաղում՝ փոխարինելով Քևին Ֆոլանդին։ 2022 թվականի դեկտեմբերի 28-ին նշել է իր նորամուտը Լիգա 1-ում՝ փոխարինման դուրս գալով «Oսերի» դեմ խաղ երկրորդ խաղակեսում և աչքի ընկնելով երկու խփած գնդակով։

## Կարիերան հավաքականում
Հանդես է եկել Ֆրանսիայի մինչև 17, մինչև 18 և մինչև 19 տարեկանների հավաքականներում։

Մարոկկոյի օլիմպիական հավաքականի կազմում դարձել Է Փարիզի Ամառային օլիմպիական խաղերի բրոնզե մեդալակիր։

## Անձնական կյանք
Ծնվել է Ֆրանսիայում՝ Մարոկկոյից գաղթածների ընտանիքում։ Նրա ավագ եղբայր Սալիմը նույնպես պրոֆեսիոնալ ֆուտբոլիստ է։

## Ծանոթագրություններ

## Արտաքին հղումներ
* Ֆուտբոլիստի էջը «Մոնակո» ակումբի պաշտոնական կայքում

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Կատեգորիա:Ֆրեժյուս Սանտ Ռաֆայելի ֆուտբոլիստներ
Հայկական հետազոտությունների ինստիտուտ

**Հայկական հետազոտությունների ինստիտուտ** (), մասնավոր ֆինանսավորվող վերլուծական կենտրոնի ենթաաշխատանքային խումբ, ստեղծվել է 2001 թվականի ապրիլին Եվրասիական ռազմավարական հետազոտությունների կենտրոնի կողմից: Օմեր Էնգին Լյութեմը եղել է ERAREN-ի նախագահը: 2009 թվականին լուծարվել է: Որոշվել է որ, ինստիտուտը պետք է իր գործունեությունը ծավալի որպես Եվրասիական հետազոտությունների կենտրոն:

## Հետազոտություն
Ինստիտուտը, ի թիվս այլոց, ուսումնասիրել է հետևյալ թեմաները՝

* Ցեղասպանության ուսումնասիրություններ
* Հայոց ցեղասպանություն
* Թուրք-հայ հարաբերություններ
* Թուրքիա-Հայաստան հարաբերություններ
* Հայկական սփյուռք

## Հրապարակումներ
* *Հայագիտական ուսումնասիրություններ* (*Ermeni Araştırmaları*), եռամսյակային երկլեզու ամսագիր թուրքերեն և անգլերեն լեզուներով, որը լույս է տեսնում 2001 թվականից,
* *Review of Armenian Studies*, անգլերեն եռամսյակային, հրատարակվում է 2002 թվականից ,
* Կայքում հրապարակվել է ամենօրյա տեղեկագիր թուրքերեն և անգլերեն լեզուներով։ 
2002 թվականի ապրիլին և 2004 թվականին Հայկական հետազոտությունների ինստիտուտը Թուրքիայում կազմակերպել է երկու գիտաժողով՝ համախմբելով Հայաստանում և հայկական սփյուռքում մասնագիտացած ակադեմիկոսներին:

## Անձնակազմ
* Կամեր Կասիմ
* Իբրահիմ Քայա
* Սերդար Փալայբիյիկ
* Յլդզ Դևեջի Բոզկուշ

## Ծանոթագրություններ

## Արտաքին հղումներ
* 

Կատեգորիա:Հայոց ցեղասպանության ժխտում
Մայքլ Օլիսե

**Մայքլ Ակպովի Օլիսե** (, ), անգլիացի և ֆրանսիացի ֆուտբոլիստ, գերմանական «Բավարիա» ակումբի կիսապաշտպան։

## Ակումբային կարիերա
Համերսմիթի ծնունդով Մայքլը մարզվել է «Արսենալի», «Չելսիի» և «Մանչեսթեր Սիթիի» ֆուտբոլային ակադեմիաներում: 2016 թվականին դարձել է «Ռեդինգի» ֆուտբոլային ակադեմիայի խաղացող: 2019 թվականի մարտի 12-ին նշել է իր նորամուտը «Ռեդինգի» հիմնական կազմում Չեմպիոնշիփի  «Լիդս Յունայթեդի» դեմ խաղում։ 2020 թվականի սեպտեմբերի 19-ին խփել է իր առաջին գոլը «Ռեդինգի» կազմում «Բարնսլիի» դեմ խաղում: Ընդհանուր առմամբ, 2020/21 մրցաշրջանում Օլիսը 44 խաղում 7 գոլ է խփել «Ռեդինգի» կազմում և առաջադրվել է Անգլիայի ֆուտբոլային լիգայի լավագույն երիտասարդ խաղացողի կոչման համար:

2021 թվականի հուլիսի 8-ին տեղափոխվել է «Քրիսթալ Փելաս»՝ ակումբի հետ կնքելով 5 տարվա պայմանագիր։ 2021 թվականի սեպտեմբերի 11-ին նշել է նորամուտը նոր ակումբի կազմում «Տոտենհեմ Հոտսպուրի» դեմ Պրեմիեր լիգայի խաղում՝ փոխարինելով Ջորդան Այուին: 2021 թվականի հոկտեմբերի 3-ին խփել է իր առաջին գոլը «արծիվների» կազմում «Լեսթեր Սիթիի» դեմ խաղում՝ Քլինթոն Մորիսոնից հետո դառնալով Պրեմիեր լիգայի «Փելասի» ամենաերիտասարդ ռմբարկուն:

2023 թվականի օգոստոսին «Չելսին» ակտիվացրել է Օլիսեի 35 միլիոն ֆունտ ստերլինգի պայմանագիրը գնելու տարբերակը, սակայն ֆուտբոլիստը մերժել է «թոշակառուների» առաջարկը և նոր պայմանագիր կնքել «Քրիսթալ Փելասի» հետ։ 

2024 թվականի հուլիսին տեղափոխվել է Մյունխենի «Բավարիա»՝ կնքելով պայմանագիր մինչև 2029 թվականը։  Տրանսֆերի գումարը կազմել է 45 միլիոն ֆունտ, ևս 5 միլիոնը նախատեսվել է բոնուսների տեսքով[11]։

## Կարիերան հավաքականում
2019 թվականի հունիսին երկու ընկերական հանդիպում է անցկացրել Ֆրանսիայի մինչև 18 տարեկանների հավաքականի կազմում։ 

2022 թվականի մարտին նշել է իր նորամուտը Ֆրանսիայի մինչև 21 տարեկանների հավաքականում։ 

Ֆրանսիայի օլիմպիական հավաքականի կազմում դարձել Է Փարիզի Ամառային օլիմպիական խաղերի արծաթե մեդալակիր։

## Անձնական կյանք
Ծնվել է Անգլիայում նիգերիացու և ֆրանս-ալժիրուհու ընտանիքում։

## Ծանոթագրություններ

## Արտաքին հղումներ
* Ֆուտբոլիստի էջը  «Քրիսթալ Փելասի» պաշտոնական կայքում
* Ֆուտբոլիստի էջը Պրեմիեր լիգայի կայքում 

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քրիսթալ Փելասի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Դորչեսթեր

**Դորչեսթեր ** (, հն.՝ Durnovaria, Durinum, սաքսոներեն՝ Dornceaster), քաղաք և քաղաքացիական ծուխ (համայնք) Անգլիայի հարավարևմտյան մասում, Ֆրոմ գետի ափին, երկրի մայրաքաղաք Լոնդոնից մոտավորապես 200 կիլոմետր դեպի հարավ-արևմուտք, Լա Մանշի ափից 10 կիլոմետր հեռավորության վրա: Դորսեթ կոմսության և դրա կազմի մեջ մտնող Ուեսթ Դորսեթ (West Dorset-Արևմտյան Դորսեթ) շրջանի վարչական կենտրոնն է: Զբաղեցնում է շուրջ 5 քառակուսի կիլոմետր տարածք: 
Բնակչության թվաքանակը 2001 թվականի տվյալներով  եղել է 16 171, 2011 թվականի տվյալներով՝ 19 060:

Քաղաքում պահպանվել են հինհռոմեական ժամանակների բազմաթիվ ավերակներ, ինչպես նաև XVI—XVII դարերի ճարտարապետության ուշագրավ նմուշներ: «Ահեղ դատաստանի գիրք»՝ Domesday Book խորագրով հայտնի ձեռագիր մատյանում (1086) բնակավայրը հիշատակված է *Dorecestre*/*Dorecestra* անուններով:

Դորչեսթերը անգլիացի նշանավոր գրող Թոմաս Հարդիի ծննդավայրն է:

## Պատկերասրահ

Dorchester Roman Town House Hypocaust - geograph.org.uk - 819711.jpg|Հինհռոմեական շինության ավերակներ
Riverside walk - geograph.org.uk - 390469.jpg|Ֆրոմ գետը քաղաքի ծայրամասում
Thomas Hardy Dorchester Dorset.jpg|Թոմաս Հարդիի հուշարձանը
Dorset County Museum, High Street, Dorchester - geograph.org.uk - 1734679.jpg|Դորսեթ կոմսության թանգարանը
St Peter's Church, Dorchester, Dorset - geograph.org.uk - 893795.jpg|Սուրբ Պետրոս եկեղեցին
Dorchester library and learning centre (24249639393).jpg|Քաղաքային գրադարանն ու ուսումնական կենտրոնը


## Ծանոթագրություններ

## Գրականություն
* Bingham, A. (1987) * Dorset : Ordnance Survey landranger guidebook *, Norwich: Jarrold, 
* Chandler, J. H. (1990) * Wessex images*, Gloucester: Alan Sutton and Wiltshire County Council Library & Museum Service, 
* Draper, J. (1992) *Dorchester : An illustrated history* Wimborne: Dovecote Press, 
* Morris, J. and Draper, J. (1995) "The 'Enclosure' of Fordington Fields and the Development of Dorchester, 1874–1903",  *Dorset Natural History and Archaeological Society proceedings*, v. 117, p.&nbsp;5–14, 
* Pitt-Rivers, M. (1966) *Dorset*, A Shell guide, New ed., London: Faber, 
* Taylor, C. (1970) *Dorset*, Making of the English landscape, London: Hodder & Stoughton, p.&nbsp;197–201,  
* Waymark, J, (1997) "The Duchy of Cornwall and the Expansion of Dorchester, c. 1900–1997", *Dorset Natural History and Archaeological Society proceedings*, v. 119, p.&nbsp;19–32, 

## Արտաքին հղումներ
* Պաշտոնական կայքէջը 
* West Dorset District Council 
* 

Կատեգորիա:1-ին դարում հիմնադրված բնակավայրեր
Կատեգորիա:Անգլիայի քաղաքներ
Կատեգորիա:Եվրոպայի քաղաքներ
Կատեգորիա:Միացյալ Թագավորության բնակավայրեր
Տարսիանե

**Տարսիանե Կարեն դոս Սանտոս դե Լիմա** (, ավելի հայտնի է որպես պարզապես Տարսիանե (), ), բրազիլացի ֆուտբոլիստ, ամերիկյան «Հյուսթոն Դեշ» ակումբի և Բրազիլիայի ազգային հավաքականի պաշտպան:

## Ակումբային կարիերա
Տարսիանեն ծնվել է Ռիո դե Ժանեյրո նահանգի Բելֆորդ Ռոշու քաղաքում և 16 տարեկանում միացել է «Ֆլումինենսե» պատանեկան թիմին», ինչպես նաև գրեթե անմիջապես սկսել է ներգրավվել ակումբի հիմնական թիմի խաղերին:

2021 թվականի հունիսի 21-ին Տարսիանեն հեռացել է «Ֆլումինենսեից»՝ տեղափոխվելով «Կորինթիանս», որի հետ պայմանագիր է կնքել մինչև 2022 թվականի ավարտը: Բրազիլիայի առաջնությունում իր դեբյուտային հանդիպումը  անցկացրել է 2021 թվականի օգոստոսի 22-ին, իսկ 2022 թվականի 28-ին խփել է իր դեբյուտային գոլը Բրազիլիայի առաջնության շրջանակներում։  2022 թվականի դեկտեմբերի 16-ին երկարաձգել է պայմանագիրը «Կորինթիանսի» հետ մինչև 2024 թվականը:

2024 թվականի ապրիլի 23-ին ամերիկյան «Հյուսթոն Դեշը» հայտարարել է Տարսիանեի տեղափոխության մասին, որի հետ պայմանագիր է կնքվել մինչև 2026 թվականը՝ ևս մեկ տարով երկարաձգելու հնարավորությամբ: Նրա 2,5 միլիոն ռեալ արժողությամբ տրանսֆերը դարձել է ամենախոշորը բրազիլական կանանց ֆուտբոլի պատմության մեջ:

## Կարիերան հավաքականում
Մինչև 20 տարեկան բրազիլացի աղջիկների հավաքականի կազմում իր նորամուտը նշել Է Հարավային Ամերիկայի երիտասարդական առաջնությունում և «սելեսաոյի» կազմում իր առաջին երկու խաղերում դուբլ է ձևակերպել մրցակիցներ Ուրուգվայի   և Բոլիվիայի հավաքականների դարպասը:

Մինչև 20 տարեկան աղջիկների աշխարհի առաջնության երրորդ տեղի համար Նիդերլանդների հասակակիցների դեմ խաղի առաջին խաղակեսում չի իրացրել 11 մետրանոցը, սակայն երկրորդ խաղակեսում դարձել է դուբլի հեղինակ՝ աչքի ընկնելով խաղի 59-րդ րոպեին, իսկ 79-րդ րոպեին գոլ է խփել 11 մետրանոցից: Այս առաջնության արդյունքներով բրազիլուհիները նվաճել են առաջնության բրոնզե մեդալներ, իսկ Տարսիանեն արժանացել է «բրոնզե գնդակի»:

2024 թվականի հուլիսի 2-ին հայտարարվել է, որ Տարսիանեն ընդգրկվելու է այն խաղացողների ցանկում, որոնք կներկայացնեն Բրազիլիան Փարիզի Օլիմպիական խաղերում:

## Ծանոթագրություններ

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բրազիլացի ֆուտբոլիստներ
Կատեգորիա:Բրազիլացի ֆուտբոլիստուհիներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Կորինտիանսի ֆուտբոլիստներ
Կատեգորիա:Ֆլումինենսեի ֆուտբոլիստներ
Մանու Կոնե

**Էմանուել (Մանու) Կուադիո Կոնե** (, ), ֆրանսիացի ֆուտբոլիստ, Մյոնխենգլադբախի «Բորուսիայի» կիսապաշտպան։

## Ակումբային կարիերա
Կոնեն հանդես է եկել «Վիլնյով-լա-Գարեն», «Փարիզ» և «Բուլոն-Բիանկուր» երիտասարդական թիմերում, որից հետո 2016 թվականի հուլիսին դարձել է «Թուլուզի» ակադեմիայի խաղացող:

2019 թվականի մայիսի 24-ին նշել է իր նորամուտը «Թուլուզի» հիմնական կազմում ֆրանսիական Լիգա 1-ի՝ «Դիժոնի» դեմ խաղում: 2019 թվականի դեկտեմբերի 18-ին խփել է իր առաջին գոլը «Թուլուզի» հիմնական կազմում Ֆրանսիայի Լիգայի գավաթի խաղարկության «Օլիմպիկ Լիոն» ակումբի դեմ խաղում։

2021 թվականի հունվարի 21-ին հայտարարվել է Կոնեի՝ գերմանական «Բորուսիա Մյոնխենգլադբախ» ակումբ տեղափոխվելու վերաբերյալ համաձայնության մասին, ընդ որում՝ 2020/21 մրցաշրջանի մնացած մասը ֆրանսիացին վարձավճարով անցկացրել է «Թուլուզում»։ 2021 թվականի սեպտեմբերի 25-ին Մյոնխենգլադբախի ակումբի հիմնական կազմում նշել է նորամուտը «Բորուսիա Դորտմունդի» դեմ գերմանական Բունդեսլիգայի խաղում:

## Կարիերան հավաքականում
Հանդես է եկել Ֆրանսիայի մինչև 18, մինչև 19 և մինչև 21 հավաքականներում:

Ֆրանսիայի օլիմպիական հավաքականի կազմում դարձել Է Փարիզի Օլիմպիական խաղերի արծաթե մեդալակիր:

## Ծանոթագրություններ

## Արտաքին հղումներ
* Ֆուտբոլիստի էջը «Բորուսիա Մյոնխենգլադբախ» ակումբի պաշտոնական կայքում 

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փարիզի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Ֆրանցիսկո Գոմես

**Ֆրանցիսկո Գարսիա Գոմես** (, ), առավել հայտնի է **Պակիտո** անունով, իսպանացի ֆուտբոլիստ, մարզիչ, 1964 թվականի Եվրոպայի չեմպիոն։

## Կարիերա
Ծնվել է Օվիեդոյում՝ ֆուտբոլիստի ընտանիքում։ Նա իր կարիերան սկսել է տեղի «Ռեալում», բայց իր առաջին տարիները մեծահասակների մակարդակում անցկացրել է վարձավճարով։ 1962 թվականին Պակիտոն իր նորամուտը նշել է ազգային հավաքականում և Վալենսիայի կազմում։ Վերջինիս կազմում մասնակցել է ինը մրցաշրջանի։ Իր առաջին մրցաշրջանում նա օգնել է նոր թիմին նվաճել Տոնավաճառների գավաթը։

Իսպանիայի ֆուտբոլի ազգային հավաքականի կազմում դարձել է Եվրո 64-ի  չեմպիոն։ 1967 թվականին Իսպանիայի գավաթի եզրափակչում «Ատլետիկի» դեմ  խաղում դարձել հաղթական գոլի հեղինակ։ 1971 թվականին ֆուտբոլիստը դարձել է Իսպանիայի չեմպիոն։

Կարիերան ավարտելուց հետո Պակիտոն զբաղվել է մարզչական գործունեությամբ, սակայն լուրջ հաջողությունների չի չհասել։ Նա աշխատել է Մանուել Պելեգրինիի մարզչական շտաբում։ Գոմեսը մոտ 30 տարի մարզել է շարք ակումբներ։

Ֆրանցիսկո Գոմեսը մահացել է 2024 թվականի օգոստոսի 21-ին։
## Ձեռքբերումներ
### [[Վալենսիա ՖԱ|«Վալենսիա»]]
*Իսպանիայի չեմպիոն՝ 1970/71
*Իսպանիայի գավաթակիր՝ 1966/67
*Տոնավաճառների գավաթակիր՝ 1962/63

### [[Իսպանիայի ֆուտբոլի ազգային հավաքական]]
*Եվրո 64-ի չեմպիոն

## Ծանոթագրություններ

## Արտաքին հղումներ
* 
* Paquito
* CiberChe stats and bio 
* 
* Paquito García at EU-Football.info

 
Կատեգորիա:Վալենսիայի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Եվրոպայի չեմպիոններ
Զաքարիա ալ Ուահդի

**Զաքարիա ալ Ուահդի** (; ), մարոկկացի ֆուտբոլիստ, «Գենկ» ակումբի կիսապաշտպան:

## Ակումբային կարիերա
Ալ Ուահդին «Ռուպել Բում» և ՌՎԴՄ47 ակումբների սան է: 2021 թվականի օգոստոսի 14-ին «Մուսկրոն-Պերուելսի» դեմ խաղում նա իր նորամոտն է նշել Չելենջեր Պրո լիգայում՝ վերջինիս կազմում։ Հոկտեմբերի 3-ին «Դեյնցեի» դեմ խաղում Զաքարիան խփել է իր առաջին գոլը RVDM47-ի կազմում։ 2023 թվականին խաղացողն օգնել է ակումբին հասնել էլիտա։ Հուլիսի 29-ին «Գենկի» դեմ խաղում նա իր նորամուտն է նշել Ժյուպիլ լիգայում։ Նույն թվականի ամռանը ալ Ուահդին տեղափոխվել է «Գենկ»։ Հոկտեմբերի 8-ին հետ խաղում նա իր նորամուտն է նշել նոր թիմում։

## Միջազգային կարիերա
2023 թվականին Մարոկկոյի օլիմպիական հավաքականի կազմում Զաքարիան հաղթել է Աֆրիկայի տնային երիտասարդական առաջնությունում (մինչև 23 տարեկան)։ Մրցաշարում նա հանդիպումներ է անցկացրել Գվինեայի, Գանայի, Մալիի և Եգիպտոսի թիմերի դեմ։ Մալիացիների դեմ խաղում Զաքարիան դարձել է գոլի հեղինակ։

Մարոկկոյի օլիմպիական հավաքականի կազմում դարձել է Փարիզի ամառային օլիմպիական խաղերի բրոնզե մեդալակիր։

## Ձեռքբերումներ
**Միջազգային**

**[[Մարոկկոյի Օլիմպիական հավաքական|Մարոկկո (Մինչև 23 տարեկան)]]**
* Աֆրիկայի տնային երիտասարդական առաջնության հաղթող (մինչև 23 տարեկան)-2023

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Բելգիացի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Ֆուտբոլի պաշտպաններ
Կաղամբի բվիկ

**Կաղամբի բվիկ** () բվիկների ընտանիքի թիթեռ, տարածված ամբողջ Եվրոպայում։

## Նկարագրություն
Թևերի բացվածքը 34-50 մմ: Առջևի թևերը շագանակագույն են և խայտաբղետ։ Հետևի թեւերը մոխրագույն են։ Տարվա ընթացքում հայտնվում են երկու կամ երեք նոր սերունդ, իսկ մեծահասակներին կարելի է տեսնել մայիսից հոկտեմբեր, իսկ երբեմն էլ տարվա այլ ժամանակներում։ Գիշերը թիթեռները թռչում են դեպի լույսը, ինչպես նաև հրապուրվում են ծաղիկների շաքարով և նեկտարով։

Թրթուրները կանաչավուն են, մոխրագույն-դարչնագույն կամ շագանակագույն՝ մուգ բծերով։ Նրանց երկարությունը հասնում է մինչև 50 մմ-ի։ Հարսնյակները ձմեռում են հողում։

Թրթուրները վնասում են բազմաթիվ խաչածաղկավոր բույսեր՝ հատկապես կաղամբ, հատիկաընդեղեն, ծխախոտ, արևածաղիկ, շաքարի ճակնդեղ  լոլիկ: Ընդհանուր առմամբ նրանք սնվում են 22 ընտանիքի ավելի քան 70 տեսակների բույսերով։ Թիթեռները թռչում են մայիս հունիսին: Ձվադրում են տերևների ստորին կողմում: Թրթուրներն ուտում են տերևները՝ բացելով անկանոն անցքեր, կաղամբի գլուխներում՝ ներքին անցքեր՝ դրանք աղտոտելով արտաթորանքներով: Վնասված կաղամբը նեխում է, արձակում տհաճ հոտ և օգտագործման պիտանի չէ: 

Պայքարի միջոցներից են խոր աշնանավարը, միջշարքերի մշակումը, վեգետացիայի ընթացքում սրսկում։

## Պատկերասրահ

Kooluil Mamestra brassicae op boerenkool (Curly kale).jpg
Groene savooiekool schade van kooluil (Mamestra brassicae damage).jpg
Container beets with cabbage moth damage.jpg


## Գրականություն
* Ключко З.Ф. Семейство совки, или ночницы, — Noctuidae. / Вредители сельскохозяйственных культур и лесных насаждений. Т. 2. Членистоногие. Киев: Урожай, 1974. С. 361—408.
* Кононенко В. С. Семейство совки, или ночницы, — Noctuidae. / Бабочки — вредители сельского хозяйства Дальнего Востока. Определитель. Владивосток: ДВО АН СССР, 1988. С. 217—262.
* Кононенко В. С. Семейство Noctuidae. / Определитель насекомых Дальнего Востока России. Т. V. Ручейники и чешуекрылые. Ч.4. Владивосток: Дальнаука, 2003. 688 с.
* Поспелов С. М. Совки, вредящие сельскохозяйственным растениям на северо-западе РСФСР. Автореф. дисс. … докт. биол. наук. Л.-Пушкин, 1975. 43 с.
* Поспелов С. М. Совки — вредители сельскохозяйственных культур. М.: Агропромиздат, 1989. 112 с.
* Сухарева И. Л. Сем. Noctuidae — совки. / Насекомые и клещи — вредители сельскохозяйственных культур. Т. 3, ч.2. Чешуекрылые. СПб.: Наука, 1999. С. 332—378.

## Ծանոթագրություններ

## Արտաքին հղումներ

Կատեգորիա:Բնօրինակում անաղբյուր հոդվածներ
Կատեգորիա:Կառլ Լիննեյ հեղինակի անվանած տաքսոններ
Կատեգորիա:Միջատներ
Տուն-ինքնաթիռ Աբուջայում

**Տուն-ինքնաթիռ Աբուջայում**, գտնվում է Նիգերիայի մայրաքաղաք Աբուջայում: Տունը տեսանելի է Մուրթալա Մուհամեդ մայրուղուց: Գլխավոր վիլլայի տանիքը զարդարում է 100 ոտնաչափ երկարությամբ ինքնաթիռը՝ 50 ոտնաչափ թևերի բացվածքով: Հիմնական կառույցից այն կողմ, գույքն ունի ինքնաթիռների թեմայով շենքեր, ներառյալ երկհարկանի պահակակետը, որը նախատեսված է որպես կառավարման աշտարակ: Շենքը ներկված է Նիգերիայի դրոշի գույներով՝ կանաչ և սպիտակ, դրոշը ներկված է «ինքնաթիռի» պոչի մի կողմում, իսկ մյուս կողմից՝ լիբանանյան մայրի:Տունը պատկանում է լիբանանաբնակ նիգերիացի Ջամալ Սաիդին, որը աշխատում է որպես քաղաքացիական ինժեներ և ղեկավարում է Աբուջայում գտնվող իր շինարարական ընկերությունը: Ծնվելով Ջոսում, ոգեշնչվել է իր կնոջ՝ Լաիզ Սաիդի ճամփորդության կիրքից: Նա խոստացել է նրա համար ինքնաթիռի տեսքով տուն կառուցել՝ որպես «իրենց սիրո խորհրդանիշ»։ 1980-ականների ամուսնությունից հետո երկար տարիներ փնտրել է իդեալական վայր՝ վերջապես գտնելով այն 1999 թվականին։ Նրանց որդին՝ Մուհամեդ Ջամալը, որը սոցցանցերում լայնորեն հայտնի է որպես «Սպիտակ նիգերիացի», հիշում է, որ մոտ 12 տարեկան է, եղել երբ սկսվել է շինարարությունը: Ամեն օր դասերից հետո Մուհամեդը իր հինգ քույր-եղբայրների հետ օգնել է տունը կառուցելու գործում։ Տունը կառուցվել է տարիներ շարունակ, քանի որ Ջամալը ցանկացել է կառուցել այն առանց արտաքին մասնագիտական օգնության:

## Արտաքին հղումներ
* Մուհամեդ Ջամալի Twitter-ը

## Ծանոթագրություններ

Կատեգորիա:Տուն (շինություն)
Կապույտ անապատ

**Կապույտ անապատ** (նաև հայտնի է որպես **Սինայի խաղաղության հանգույց**), Սինայի անապատի տարածք է Սուրբ Քեթրինի մոտ, որտեղ մի շարք ժայռեր ներկված են կապույտ գույնով:

Արվեստի այս գործը ստեղծվել է 1980 թվականին, երբ 1979 թվականին Եգիպտոս-Իսրայել խաղաղության պայմանագրի ստորագրումից հետո բելգիացի նկարիչ Ժան Վերամեն այցելել է Սինայի՝ նկարելու խաղաղության գիծ: Վերամեն ստացել է Եգիպտոսի նախագահ Անվար Սադաթի թույլտվությունը և ՄԱԿ-ի կողմից տասը տոննա ներկի դրամաշնորհ:

## Պատմություն
1979 թվականի մարտի 26-ին Վաշինգտոնում Իսրայել-Եգիպտոս խաղաղության պայմանագրի պաշտոնական ստորագրումից հետո բելգիացի նկարիչ Ժան Վերամեն ցանկացել է նշել այս պատմական խաղաղությունը յուրովի:

Վերամեն առաջին անգամ Սինայի է եկել 1978 թվականին։ Ոգեշնչված «Don't It Make My Brown Eyes Blue» հիթից՝ երկու տարի փորձել է թույլտվություն ստանալ Եգիպտոսի իշխանություններից՝ իրականացնելու իր գեղարվեստական երազանքը: Եգիպտոսի այն ժամանակվա նախագահ Անվար Էլ-Սադաթի պաշտոնական հավանությամբ և ՄԱԿ-ի կողմից տրամադրված 10 տոննա ներկով Ժանը սկսել է անապատը կապույտ ներկել: Մեկ տարի անց «Խաղաղության գիծը» կամ «Սինայի խաղաղության հանգույցը», տարածվել է գրեթե 6,5 կմ երկարությամբ:

## Վայր
Կապույտ անապատը ձգվում է Դահաբի և Սուրբ Քեթրինի միջև, որը հայտնի է որպես Հալլաուի սարահարթ:

## Պատկերասրահ

Պատկեր:02_sinai.JPG
Պատկեր:08_sinai.JPG
Պատկեր:01_maroc.JPG


## Ծանոթագրություններ

Կատեգորիա:Եգիպտոսի անապատներ
Կատեգորիա:Եգիպտոսի տեսարժան վայրեր
Քրիստոնեական տրանսհումանիզմ

**Քրիստոնեական տրանսհումանիզմ**, կրոնական և հոգևոր տրանսհումանիզմի տեսակ, որը համատեղում և ներառում է քրիստոնեության տարրերը տրանսմումանիզմի տեխնոլոգիական պատկերացման հետ։

## Ընդհանուր պատկերացում
Քրիստոնյա տրանսհումանիստներն ունեն հետևյալ համոզմունքները.

1. Հավատ, որ Աստծո առաքելությունը ներառում է արարչագործության վերափոխումն ու նորացումը, ներառյալ մարդկանց, և որ Քրիստոսը կանչել է մասնակցելու այդ առաքելությանը. պայքարել հիվանդության, սովի, կեղեքման, անարդարության և մահվան դեմ:

2. Որպես անհատ, համայնք, հասարակություն և աշխարհ ձգտում դեպի աճ և առաջընթաց բոլոր ոլորտներում՝ հոգևոր, ֆիզիկական, զգացմունքային, մտավոր:

3: Գիտության ու տեխնոլոգիայի ճանաչումը որպես ամեն ինչ ուսումնասիրելու և բացահայտելու Աստծո կողմից տրված միջոց:

4. Առաջնորդվել Հիսուսի մեծագույն պատվիրաններով՝ «Սիրիր քո Տեր Աստծուն քո ամբողջ սրտով, հոգով, մտքով և ուժով… և սիրիր քո մերձավորին քո անձի պես»: 

5. Տեխնոլոգիայի միտումնավոր օգտագործումը, որը զուգորդվում է Քրիստոսին հետևելու հետ, կարող է զորացնել և օգնել դառնալ Աստծո պատկերով նախատեսված մարդ:

## Հիմքեր
«Տրանսհումանիզմ» տերմինի ժամանակակից տարբերակը առաջին անգամ օգտագործել է քահանա և պալեոնտոլոգ Պիեռ Թեյլհարդ դե Շարդեն 1949 թվականին։

Տրանսհումանիզմի հիմնական տեսաբաններից մեկը՝ Նիկ Բոստրոմը, այն սահմանում է որպես «ինտելեկտուալ և մշակութային շարժում, որը հաստատում է [նոր տեխնոլոգիաների միջոցով] մարդկության հիմնարար բարելավման հնարավորությունն ու ցանկությունը»։

## Համայնքներ
Քրիստոնեական տրանսհումանիզմի կողմնակիցները հաճախ ընդգրկված են տարբեր կրոնական և գիտական համայնքներում։ Քրիստոնեական տրանսհումանիստական ​​ասոցիացիան ստեղծվել է 2014 թվականին։

## Քննադատություններ
Եյլի համալսարանից Յան Բարքլին ասում է. «Մեր սպասումը, որ Աստված կսկսի հաջորդ փուլը, պարտադիր չէ, որ լինի տեխնոլոգիական լռության մեջ։ Փոխարենը մենք կարող ենք սպասել տեխնոլոգիական սիմֆոնիայի ներքո, որն արձագանքում է ստեղծման ընթացքում»։

Discovery Institute-ի Մարդկային բացառիկության կենտրոնի պրոֆեսոր Ուեսլի Սմիթը, ասում է, որ «չի կարելի լինել «քրիստոնեական տրանսհումանիստ»։ [...] «Տրանսհումանիզմը նյութապաշտ է։ Քրիստոնեությունը թեիստական: Տրանսհումանիզմը ուտոպիստական ​​է. Քրիստոնեությունը իրատեսորեն է տեսնում կործանված աշխարհը։ Տրանսհումանիզմը անմահությունն ընկալում է որպես մի բան, որին մարդկությունը կարող է հասնել։ Քրիստոնեությունը հավերժական փրկությունը ներկայացնում է որպես սիրող Աստծո ողորմություն: Նրա էսխատոլոգիան կենտրոնանում է Աստծո խոստումների վրա, այլ ոչ թե առաջադեմ գիտական ​​կիրառությունների վրա»։

## Ծանոթագրություններ

## Արտաքին հղումներ
*Քրիստոնեական տրանսհումանիզմը H+ Pedia-ում

Կատեգորիա:Աստված
Կատեգորիա:Տրանսհումանիզմ
Կատեգորիա:Քրիստոնեություն
Ջինևրա Տադեուչի

**Ջինևրա Տադեուչի** (, ), իտալացի լողորդուհի։ 2024 թվականի Փարիզի Օլիմպիական խաղերում բրոնզե մեդալ է նվաճել 10 կմ լողի բաց մրցումում։

## Կարիերա
Նա 2024 թվականի ջրային սպորտի Եվրոպայի առաջնության արծաթե մեդալակիր է եղել կանանց 5 կմ լողի բաց մրցումի ժամանակ։ Նա նաև արծաթե մեդալակիր է Սերբիայում կայացած առաջնության թիմային հաշվարկում։

Մասնակցել է 2024 թվականին Փարիզում անցկացվող ամառային օլիմպիական խաղերին։

## Անձնական կյանք
Նա ծնվել է Իտալիայի Ֆլորենցիա քաղաքում, ապրում է Լաստրա ա Սինյաում և մարզվել է Էմպոլիում։

## Ծանոթագրություններ

## Արտաքին հղումներ
*
 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:21-րդ դարի իտալացիներ
Կատեգորիա:Իտալացի լողորդներ
Առնաու Տենաս

**Առնաու Տենաս Ուրենյա** (; ), իսպանացի ֆուտբոլիստ, ֆրանսիական «ՊՍԺ» ակումբի դարպասապահ։  Մինչև 19 տարեկանների Եվրոպայի 2019 թվականի առաջնության հաղթող։

## Ակումբային կարիերա
Առնաու Տենասը Բարսելոնայի սան է։ Իր նորամուտը Բարսելոնա Բ-ի կազմում նշել է «Տերուելյայի» դեմ խաղում։ 2021 թվականի սեպտեմբերի 25-ին վնասել է ծունկը։

## Հավաքականի կարիերա
Իսպանիայի մինչև 16 տարեկանների հավաքականում անցկացրել է 2 հանդիպում։ 2018 թվականին նա մասնակցել է Եվրոպայի մինչև 17 տարեկանների ֆուտբոլի առաջնությանը, որտեղ անցկացրել է Իսպանիայի հավաքականի բոլոր չորս հանդիպումները։ Նա մեկ հանդիպում է անցկացրել Իսպանիայի մինչև 18 տարեկանների հավաքականի կազմում։ Իսպանիայի հավաքականի համար հաղթական մրցաշարում նա անցկացրել է բոլոր հանդիպումները, ինչպես նաև դուրս եկել առաջնության թիմ։ Իր նորամուտը երիտասարդական հավաքականի կազմում նշել է Ռուսաստանի դեմ խաղում (4:1 հօգուտ Իսպանիայի)։ Հրավիրվել է Իսպանիայի հավաքական. 2022 թվականի մարտի 29-ին եղել է պահեստայինների շարքում Իսլանդիայի հավաքականի դեմ ընկերական խաղում։

## Ձեռքբերումներ
**«Բարսելոնա»**
* Իսպանիայի Սուպերգավաթի հաղթող․ 2022/23

**Պարի Սեն-Ժերմեն**
* Ֆրանսիայի չեմպիոն․ 2023/24

**Իսպանիայի հավաքական**
* Եվրոպայի երիտասարդական առաջնության չեմպիոն (մինչև 19 տարեկան)․ 2019
* Օլիմպական չեմպիոն․ 2024

## Ծանոթագրություններ

## Արտաքին հղումներ
* Խաղացողի բնութագիրը Բարսելոնայի կայքում

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի օլիմպիական մարզիկներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիացի օլիմպիական չեմպիոններ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի դարպասապահներ